নির্মাণশিল্পের প্রধান কাঁচামাল রডের মূল্য লাগামহীন বাড়ছে। পাল্লা দিয়ে বাড়ছে সিমেন্ট, বালু, ইট ও পাথরের দাম। ফলে সম্ভাবনাময় আবাসন শিল্পখাতে চরম অস্থিরতা দেখা দিয়েছে। লফিয়ে লাফিয়ে মূল্যবৃদ্ধির এ ঘটনাকে অযৌক্তিক ও অস্বাভাবিক বলে দাবি করছেন নির্মাণশিল্পের সাথে সংশ্লিষ্টরা। সংশ্লিষ্ট ব্যবসায়ীরা সিন্ডিকেট করে কারসাজির মাধ্যমে দাম বাড়িয়েছেন বলেও অভিযোগ করেন তারা। ইস্পাত শিল্পসংশ্লিষ্টদের দাবি, আন্তর্জাতিক বাজারে লোহার মূল্যবৃদ্ধির প্রেক্ষাপটে দেশের রডের দাম বাড়াতে বাধ্য হয়েছেন তারা। পাথর বালু, ইট ও সিমেন্টের ক্ষেত্রেও মূল্যসমন্বয় করা হয়েছে বলে জানান সংশ্লিষ্টরা।